พูดคุย:เจ้าหญิงไดอานา - วิกิพีเดีย

# พูดคุย:เจ้าหญิงไดอานา

### จากวิกิพีเดีย สารานุกรมเสรี

## [แก้] คำราชาศัพท์

ขอความเห็นด้วยค่ะ ว่าควรใช้คำราชาศัพท์เวลาพูดถึงเจ้าหญิงไดอานาหรือเปล่า เพราะตอนเสียชีวิต (สิ้นพระชนม์) ไม่ได้ดำรงตำแหน่งเจ้าหญิงแล้วเนื่องจากหย่ากับเจ้าฟ้าชายชาล์สแล้ว

  หลังหย่า ไม่ต้องใช้ราชาศัพท์ครับ คงต้องเป็น "เสียชีวิต" .. --ธวัชชัย 05:33, 1 กันยายน 2005 (UTC)

    ถามต่อค่ะ...แล้วถ้าพูดถึงสิ่งที่ไดอานาได้ทำไว้ก่อนการหย่าละคะ จะเรียกว่าเป็นพระราชกรณียกิจหรือกิจกรรมดี ถ้าต้องแบ่งใช้ราชาศัพท์ตามช่วงต่างๆของชีวิต (เป็นเจ้าหญิง - ไม่เป็นเจ้าหญิง) คงยุ่งน่าดู???--Toutou 05:56, 1 กันยายน 2005 (UTC)

      นอกเรื่องหน่อยนะครับ แค่อยากรู้ว่า ถ้าเป็นอย่างนั้น เวลาเกิด และเสียชีิวิต นี่ต้องเป็น
          (ประสูติ 1 กรกฎาคม ค.ศ. 1961 - สิ้นพระชนม์ 31 สิงหาคม ค.ศ. 1997)
          (ประสูติ 1 กรกฎาคม ค.ศ. 1961 – เสียชีวิต 31 สิงหาคม ค.ศ. 1997)
          (เกิด 1 กรกฎาคม ค.ศ. 1961 – เสียชีิวิต 31 สิงหาคม ค.ศ. 1997)
      อย่างที่ว่า ตอนเป็นกับตอนไม่เป็นเจ้าหญิงนะครับ --Manop 08:21, 1 กันยายน 2005 (UTC)

        ต้องใช้ราชาศัพท์นะครับ เนื่องจากถึงแม้ว่าหลังหย่าแล้ว ไดอาน่าและซาร่าห์ก็ยังเป็นสมาชิกแห่งพระราชวงศ์อยู่ ในฐานะที่ทรงเป็นพระมารดาแห่งรัชทายาทของอังกฤษ (ลำดับที่ 2 3 และ ลำดับที่ 5 6) เรี่องนี้สำนักพระราชวังบักกิ้งแฮมมีแถลงการณ์ยืนยันครับ ทั้งสองพระองค์จะพ้นจากสมาชิกภาพแห่งพระบรมราชวงศ์ในกรณีเดียวคือทรงเสกสมรสใหม่ครับ --Oong 15 สิงหาคม 2006

## [แก้] เจ้าหญิงไดอานา หรือ เจ้าหญิงไดอาน่า

ผมไม่แน่ใจว่าควรเป็นเจ้าหญิงไดอานาหรือเจ้าหญิงไดอาน่า (อย่างหลังเห็นใช้กันเยอะมาก) เข้าใจว่าปกติไม่ควรมีวรรณยุกต์ แต่กรณีนี้ไม่รู้ว่าเป็นข้อยกเว้นรึเปล่าครับ --Pi@k 05:40, 1 กันยายน 2005 (UTC)

  บทความนี้เขียนมาจากลิ้งก์ในหน้าแรกค่ะ เอาไว้อย่างนี้ก่อนแล้วกัน จนกว่าจะมีเกณฑ์การใช้คำทับศัพท์อย่างชัดเจน แต่ตู๋คิดว่าน่าจะทำ Redirect หัวข้อนะคะ เพราะเราไม่รู้ว่าผู้ที่ทำการสืบค้นจะพิมพ์คำไหนเข้าไป --Toutou 05:56, 1 กันยายน 2005 (UTC)

    หน้าหลักควรจะเป็น ไดอานา แต่เห็นด้วยว่าควรจะทำ redirect -- --ธวัชชัย 05:57, 1 กันยายน 2005 (UTC)

ดึงข้อมูลจาก "http://th.wikipedia.org../../../%E0%B9%80/%E0%B8%88/%E0%B9%89/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B9%80%E0%B8%88%E0%B9%89%E0%B8%B2%E0%B8%AB%E0%B8%8D%E0%B8%B4%E0%B8%87%E0%B9%84%E0%B8%94%E0%B8%AD%E0%B8%B2%E0%B8%99%E0%B8%B2.html".

##### Views

- บทความ
- อภิปราย
- รุ่นปัจจุบัน

##### ค้นหา